Diari Oficial de la Generalitat Valenciana


Sumari del DOGV 6814, del 09-07-2012 (2012/6198)

Notificació de la sentència dictada en el procediment de mesures en relació amb fills número 1003/2010.
-------------------------------------------------------------------------------------------------------

### Dades del document

Número de DOGV
:   6814

Data del DOGV
:   09-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6198


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de mesures en relació amb fills número 1003/2010. [2012/6198]  
Mesures en relació amb els fills 001003/2010-C4  
De: Verónica López Núñez.  
Procuradora: Cristina Penades Pinilla.  
Contra: Michail Krasnoborov.  
Procurador/a: -  
En este procediment contenciós de mesures en relació amb els fills, seguit a instàncies de Verónica López Núñez contra Michail Krasnoborov, s'ha dictat la sentència que té l'encapçalament i dispositiva, literalment, com seguix:  
«Sentència número 411/2012  
Jutgessa que la dicta: Susana Pilar Martínez González.  
Lloc: Alacant.  
Data: 8 de juny de 2012.  
Part demandant: Verónica López Núñez.  
Procuradora: Cristina Penades Pinilla.  
Part demandada: Michail Krasnoborov.  
Objecte del juí: guarda, custòdia o aliments de fills menors no matrimonials no consensuats.  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 1003/2010, entre les parts següents: d'una banda, com a demandant, Verónica López Núñez, representada per la procuradora senyora Penades Pinilla i assistida pel lletrat senyor San Juan Felipe, i d'una altra, com a demandat, Michail Krasnoborov, declarat en rebel·lia. Les actuacions versen sobre guarda, custòdia i aliments en relació amb el fill menor d'edat. Hi intervé el Ministeri Fiscal.  
Dispositiva  
Estime en part la demanda formulada per la procuradora senyora Penades Pinilla, en nom i representació de Verónica López Núñez, contra Michail Krasnoborov, declarat en rebel·lia, i dispose les mesures següents en benefici del fill menor:  
1. El fill menor d'ambdós parts, M., sotmés a la pàtria potestat dels dos progenitors, quedarà sota la guàrdia i custòdia de la mare.  
  
2. No pertoca establir un règim de visites a favor del pare.  
3. S'assenyala la quantitat de dos-cents cinquanta (250) euros en concepte d'aliments en favor del fill, quantitat que el pare ha d'ingressar els primers cinc dies de cada mes en el compte que l'altre progenitor assenyale a este efecte, i que s'actualitzarà anualment d'acord amb les variacions de l'índex de preus de consum, i cada progenitor ha de pagar el 50% dels gastos extraordinaris que puga ocasionar el fill. Respecte dels gastos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'han d'assumir al 50% les que es realitzen per comú acord entre els progenitors, i en cas contrari el pagament serà assumit per aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent han de ser consentits per ambdós progenitors, entenent-se que el contrari consent la realització del gasto quan, després d'haver-se-li notificat la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
  
4. No s'aprecien motius per a imposar les costes processals a cap dels litigants.  
Mode d'impugnació: per mitjà d'un recurs d'apel·lació, davant de l'Audiència Provincial d'Alacant (art. 455 LEC). El recurs s'ha d'interposar davant d'este Jutjat, en el termini de 20 dies. En la interposició del recurs l'apel·lant ha d'exposar les al·legacions en què basa la impugnació, a més d'esmentar la resolució contra la qual apel·la i les decisions que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal haver constituït un dipòsit de 50 euros, el qual es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 3616 YV EEEE AA), indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), cal indicar en el camp "Concepte" el número de compte el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que s'hagen de realitzar altres pagaments en el mateix compte, cal efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que el demandat, Michail Krasnoborov, es troba en parador ignorat, expedisc este edicte a fi que li valga de notificació de forma deguda.  
  
Alacant, 8 de juny de 2012.- El secretari judicial: Pedro Fernando González de Pereda.